EUROPA-KOMMISSIONEN Bruxelles, den 31.5.2018 COM(2018) 369 final 2018/0194(COD) Forslag til EUROPA-PARLAMENTETS OG RÅDETS FORORDNING om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (Pericles IV-programmet)

{SWD(2018) 281 final}



BEGRUNDELSE 1.BAGGRUND FOR FORSLAGET Dette forslag forudsættes anvendt fra den 1. januar 2021 og forelægges for 27 medlemsstater i overensstemmelse med den meddelelse, som Det Europæiske Råd modtog den 29. marts 2017 fra Det Forenede Kongerige om dets beslutning om at udtræde af Den Europæiske Union og Euratom i henhold til artikel 50 i traktaten om Den Europæiske Union. ·Begrundelse og formål Som fælles mønt i Unionen er euroen af central betydning for EU, og det er nødvendigt at beskytte alle sider af dens integritet. Forfalskning af euroen er et reelt problem for EU og dets institutioner. Det udgør stadig en væsentlig trussel, jf. det øgede udbud af forfalskede euro og sikkerhedselementer på internettet og mørkenettet og eksistensen af falskmøntnerihotspots i f.eks. Colombia, Peru og Kina. Falskmøntneri skader borgerne og virksomhederne, som ikke får refunderet falske penge, selv om de fik dem i god tro. Mere generelt påvirker det eurosedlers og -mønters status som lovligt betalingsmiddel samt borgeres og virksomheders tillid til disse. ·Sammenhæng med de gældende regler Siden indførelsen af euroen som fælles mønt har det været nødvendigt at beskytte denne mod falskmøntneri på EU-plan og have et særligt program til netop dette formål. Det nuværende Pericles 2020-program er rettet specifikt mod at beskytte eurosedler og -mønter mod falskmøntneri og blev oprettet ved Europa-Parlamentets og Rådets forordning (EU) nr. 331/2014 af 11. marts 2014. Pericles 2020-programmets særlige tværnationale og tværfaglige tilgang og fokus på opbygning af kapacitet til beskyttelse af euroen gør det enestående blandt programmer på EU-plan. Andre unionspolitikker såsom politiinstrumentet under Fonden for Intern Sikkerhed (ISF — Politi) og instrumentet for teknisk bistand og informationsudveksling (TAIEX) kan ifølge flere nationale myndigheder anses som komplementære. Dette lovgivningsforslag vedrører initiativet om at fortsætte Pericles 2020-programmet efter 2020. ·Sammenhæng med Unionens politik på andre områder En solid beskyttelse af euroen mod falskmøntneri udgør som et af de centrale punkter i EU's indsats et vigtigt element i sikkerheden, jf. oplægget om fremtiden for EU's finanser. Forebyggelsen og bekæmpelsen af falskmøntneri og svig medvirker til at bevare eurosystemets integritet og bidrager dermed til at fremme konkurrenceevnen for EU's økonomi og de offentlige finansers holdbarhed. De er derfor også direkte knyttet til EU's målsætning om at forbedre Den Økonomiske og Monetære Unions virkemåde. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET ·Retsgrundlag EU-lovgivningen vedrørende beskyttelse af euroen mod falskmøntneri falder ind under artikel 133 i traktaten om Den Europæiske Unions funktionsmåde (TEUF). I henhold til denne bestemmelse fastsætter Europa-Parlamentet og Rådet efter den almindelige lovgivningsprocedure og forudgående høring af Den Europæiske Centralbank de foranstaltninger, der er nødvendige for anvendelsen af euroen som fælles valuta. Anvendelsen af Pericles-programmet vil blive udvidet til at omfatte de medlemsstater, som ikke har indført euroen som fælles valuta, gennem et forslag til en parallel forordning baseret på artikel 352 i TEUF. ·Nærhedsprincippet (for områder, der ikke er omfattet af enekompetence) Forslaget er i overensstemmelse med nærhedsprincippet. Beskyttelsen af Europas fælles valuta som et offentligt gode har en klart tværnational dimension, og eurobeskyttelse rækker derfor ud over de enkelte medlemsstaters interesser og ansvar. Da euroen cirkulerer på tværs af grænserne, og den internationale organiserede kriminelle aktivitet inden for euro-falskmøntneri (fremstilling og distribution) er særdeles omfattende, skal de nationale regelsæt suppleres med et EU-initiativ for at sikre et ensartet nationalt og internationalt samarbejde og imødegå eventuelle nye tværnationale trusler. Som det påpeges i midtvejsevalueringen af programmet, "ligger programmets merværdi frem for alt i dets evne til at støtte forskellige former for internationalt samarbejde, der ligger uden for de nationale myndigheders rækkevidde på grund af dets unikke tværnationale dimension." Programmet har utvetydigt befordret det tværnationale og grænseoverskridende samarbejde såvel inden for EU som internationalt og sikret en global beskyttelse af euroen mod falskmøntneri og har i særdeleshed bidraget til håndteringen af specifikke nye trusler (såsom det dybe/mørke net) og den (krævende) forbindelse med visse lande (eksempelvis Kina), eftersom det er vanskeligt for enkelte medlemsstater effektivt at tackle disse trusler på egen hånd. Initiativer som etablering af en dialog med de kinesiske instanser inden for bekæmpelse af falskmøntneri og støtte til eurobeskyttelsesaktiviteter i Latinamerika ville ikke have været mulige uden programmet. Forskning inden for innovative sikkerhedselementer for andengenerationseuromønter falder også ind under det tværnationale område.

·Proportionalitetsprincippet Den foreslåede forordning er nødvendig, passende og hensigtsmæssig for at nå det tilstræbte mål. Den indeholder forslag til en effektiv styrkelse af samarbejdet mellem medlemsstaterne og mellem Kommissionen og medlemsstaterne uden at indskrænke medlemsstaternes mulighed for at beskytte euroen mod falskmøntneri. Det er berettiget at gribe ind på EU-niveau, da det helt klart gør det nemmere for medlemsstaterne at beskytte euroen i fællesskab og fremmer anvendelsen af fælles EU-strukturer med henblik på at øge samarbejdet og informationsudvekslingen mellem kompetente myndigheder. ·Valg af retsakt Den foreslåede retsakt er en forordning, i fortsættelse af forordning (EU) nr. 331/2014 om oprettelse af Pericles 2020-programmet. Forordningen har vist sig at give den retssikkerhed, som er nødvendig for en effektiv beskyttelse af euroen mod falskmøntneri, og som ikke kunne være opnået ved hjælp af andre juridiske instrumenter. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER ·Retrospektive evalueringer/kvalitetskontrol af gældende lovgivning I henhold til artikel 13, stk. 4, i forordning (EU) nr. 331/2014 blev der gennemført en midtvejsevaluering af programmet ved en uafhængig kontrahent. Kommissionen vedtog den 6. december 2017 meddelelse COM(2017) 741 til Europa-Parlamentet og Rådet om midtvejsevalueringen af programmet, hvori den tilslutter sig konklusionen om, at programmet bør videreføres, indtil det som planlagt udløber i 2020, støtter videreførelsen af programmet efter 2020 i betragtning af dets merværdi for EU samt dets langsigtede virkninger og holdbarhed og er enig i vurderingen vedrørende videreførelsen af programmet som et selvstændigt program efter 2020. I den uafhængige evaluering konkluderes det, at alle resultater peger i retning af en entydigt positiv generel vurdering af dets merværdi for EU, sammenhæng, relevans, virkningsfuldhed, holdbarhed og effektivitet. For yderligere at styrke effektiviteten af programmet blev det i evalueringen foreslået at: –tilskynde til en højere grad af deltagelse fra de kompetente nationale myndigheder: det bør overvejes at etablere kontakter med nationale beslutningstagere for at sikre, at de muligheder, som programmet tilbyder, forstås fuldt ud –forenkle ansøgningsproceduren: muligheden for at indgive ansøgninger og anden relevant dokumentation online bør undersøges –styrke overvågningen: det henstilles, at der eventuelt foretages en ændring af programmets centrale performanceindikatorer, således at kvalitative indikatorer medtages. ·Høringer af interesserede parter Spørgsmålet om beskyttelse af euroen mod falskmøntneri og FFR-forslaget om videreførelsen af Pericles 2020-programmet indgik i den offentlige høring om EU-fonde på området for sikkerhed, som strakte sig over perioden fra den 10. januar 2018 til den 9. marts 2018. Der indkom i alt 153 bidrag fra private og offentlige interessenter, hvoraf 20 (13,07 %) specifikt omhandlede Pericles 2020-programmet. I disse svar blev den store relevans af Pericles 2020-programmet fremhævet, idet 50 % specifikt henviste til den merværdi for EU, der består i, at programmet sikrer et internationalt samarbejde. For så vidt angår behovet for at ændre eller øge programmernes/fondenes målsætninger inden for dette politikområde var meningerne delte — fire svar indeholdt forslag om at bevare det nuværende finansieringsniveau, mens der i tre svar blev argumenteret for en forøgelse af finansieringen. ·Konsekvensanalyse I overensstemmelse med kravene i EU's finansforordning [indsæt henvisning]kræves der ikke en konsekvensanalyse for programmer, som repræsenterer kontinuitet for så vidt angår indhold og struktur eller har et relativt lille budget, men i stedet en forudgående evaluering i form af et arbejdsdokument fra Kommissionens tjenestegrene. Den forudgående evaluering (SWD (2018) 281), som ledsager dette forslag, er i overensstemmelse med kravene vedrørende bedre regulering. ·Forenkling I midtvejsevalueringen af Pericles 2020-programmet foreslås det som en forenklingsforanstaltning i forbindelse med videreførelsen af programmet at gøre det muligt at indgive ansøgninger og anden relevant dokumentation online. For at forenkle den finansielle forvaltning af Pericles 2020-tilskud, blev der desuden i 2017 indført et enhedsdagpengebeløb. 4.VIRKNINGER FOR BUDGETTET Finansieringsrammen for gennemførelsen af programmet for perioden 2021-2027 er på 7 700 000 EUR i løbende priser. Dette beløb er i overensstemmelse med Kommissionens forslag til den næste flerårige finansielle ramme for 2021-2027: I finansieringsoversigten, der er vedlagt dette forslag til forordning, gøres der rede for virkningerne for budgettet samt for de nødvendige menneskelige- og administrative ressourcer. 5.ANDRE FORHOLD ·Foranstaltninger til overvågning, evaluering og rapportering

I den interinstitutionelle aftale mellem Europa-Parlamentet, Rådet for Den Europæiske Union og Europa-Kommissionen om bedre lovgivning blev de tre institutioner enige om at fastsætte lovgivningskrav om indberetning, overvågning og evaluering og samtidig undgå overregulering og administrative byrder, særlig over for medlemsstater. I overensstemmelse med den interinstitutionelle aftale samt forslagets artikel 12 og 13 fastsættes det, at: –oplysninger om resultater, herunder om sammenhæng og komplementaritet med andre EU-programmer, forelægges for Europa-Parlamentet og for Rådet hvert år under hensyntagen til indikatorerne i bilaget til dette forslag –der foretages en midtvejsevaluering af programmet, når der foreligger tilstrækkelige oplysninger om dets gennemførelse, dog senest fire år efter påbegyndelsen af programmets gennemførelse, og –ved afslutningen af programmets gennemførelse og senest to år efter afslutningen af den periode, der er omhandlet i artikel 1, gennemfører Kommissionen en endelig evaluering af programmet. 2018/0194 (COD) Forslag til EUROPA-PARLAMENTETS OG RÅDETS FORORDNING om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (Pericles IV-programmet)

EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 133, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Den Europæiske Centralbank, efter den almindelige lovgivningsprocedure, og ud fra følgende betragtninger: (1)Unionen og medlemsstaterne har sat sig som mål at fastlægge de foranstaltninger, som er nødvendige for anvendelsen af euroen som fælles valuta. Disse foranstaltninger omfatter beskyttelse af euroen mod falskmøntneri og svig med henblik på at styrke effektiviteten af Unionens økonomi og sikre de offentlige finansers bæredygtighed. (2)Rådets forordning (EF) nr. 1338/2001 indeholder bestemmelser om udveksling af oplysninger, samarbejde og gensidig bistand og fastlægger således en harmoniseret ramme for beskyttelsen af euroen. Virkningerne af nævnte forordning blev ved Rådets forordning (EF) nr. 1339/2001 udvidet til også at omfatte de medlemsstater, der ikke har indført euroen som deres fælles valuta, for at sikre euroen samme grad af beskyttelse i hele Unionen. (3)Aktioner til fremme af udveksling af oplysninger og personale, teknisk og videnskabelig bistand og specialuddannelse bidrager i høj grad til at beskytte Unionens fælles valuta mod falskmøntneri og svig og dermed til at sikre et højt og ensartet beskyttelsesniveau i hele Unionen og demonstrerer samtidig Unionens evne til at tackle grov organiseret kriminalitet. (4)Et handlingsprogram med henblik på beskyttelse af euroen mod falskmøntneri bidrager til at skabe øget opmærksomhed blandt unionsborgere og forbedre beskyttelsen af euroen, særlig gennem den løbende udbredelse af resultaterne af de aktioner, der støttes af programmet.

(5)Tidligere støtte til sådanne aktioner gennem Rådets afgørelse 2001/923/EF og 2001/924/EF, som efterfølgende er ændret og forlænget ved Rådets afgørelse 2006/75/EF, 2006/76/EF, 2006/849/EF, 2006/850/EF og Europa-Parlamentets og Rådets forordning (EU) nr. 331/2014, har gjort det muligt at styrke Unionens og medlemsstaternes aktioner til beskyttelse af euroen mod falskmøntneri. Målene i handlingsprogrammet med henblik på beskyttelse af euroen mod falskmøntneri (Pericles-programmet) for perioderne 2002-2006, 2007-2013 og 2014-2017 er blevet opfyldt. (6)I meddelelsen til Rådet og Europa-Parlamentet om midtvejsevalueringen af Pericles 2020-programmet nåede Kommissionen til den konklusion, at videreførelsen af programmet efter 2020 burde støttes i betragtning af dets merværdi for EU samt dets langsigtede virkninger og holdbarheden af dets aktioner. (7)I midtvejsevalueringen blev det anbefalet, at aktioner finansieret under Pericles 2020-programmet burde videreføres under hensyntagen til mulighederne for dels at forenkle indgivelsen af ansøgninger og tilskynde til differentiering af modtagere, dels at videreføre fokus på nye og tilbagevendende falskmøntneritrusler og strømline de centrale performanceindikatorer. (8)Der bør derfor vedtages et nyt program for perioden 2021-2027 (Pericles IV-programmet). Det bør sikres, at der er sammenhæng og komplementaritet mellem Pericles IV-programmet og andre relevante programmer og aktioner. Kommissionen bør derfor gennemføre alle de nødvendige høringer af de berørte interessenter, navnlig de kompetente nationale myndigheder, der er udpeget af medlemsstaterne, Den Europæiske Centralbank og Europol, i det i forordning (EF) nr. 1338/2001 omhandlede udvalg for at vurdere behovene for at beskytte euroen, især for så vidt angår udveksling, bistand og uddannelse, med henblik på anvendelsen af Pericles IV-programmet. (9)Horisontale finansielle bestemmelser, der vedtages af Europa-Parlamentet og Rådet med hjemmel i artikel 322 i TEUF, finder anvendelse på denne forordning. Disse regler er fastlagt i finansforordningen, og de regulerer navnlig proceduren for opstillingen og gennemførelsen af budgettet ved hjælp af tilskud, udbud, priser og indirekte gennemførelse, og de sikrer kontrol med de finansielle aktørers ansvar. Regler, der vedtages med hjemmel i artikel 322 i TEUF, vedrører også beskyttelsen af Unionens budget i tilfælde af generaliserede mangler i medlemsstaterne for så vidt angår retsstatsprincippet, idet overholdelsen heraf er en væsentlig forudsætning for sund økonomisk forvaltning og effektiv EU-finansiering. (10)Denne forordning er i overensstemmelse med principperne om proportionalitet og programmets merværdi. Pericles IV-programmet bør fremme samarbejdet mellem medlemsstaterne og mellem Kommissionen og medlemsstaterne for at beskytte euroen mod falskmøntneri uden at berøre medlemsstaternes ansvar og ved at anvende ressourcerne mere effektivt, end hvad der er muligt på nationalt niveau. Det er nødvendigt og berettiget at gribe ind på EU-niveau, da det tydeligvis gør det nemmere for medlemsstaterne at beskytte euroen i fællesskab og fremmer anvendelsen af fælles EU-strukturer med henblik på at øge samarbejdet og informationsudvekslingen mellem kompetente myndigheder. (11)The Pericles IV-programmet bør gennemføres i overensstemmelse med den flerårige finansielle ramme i [henvisning til post 2020 FFR-forordningen Rådets forordning(EU, Euratom)…/2018]. (12)For at sikre ensartede betingelser for gennemførelsen af Pericles IV-programmet bør Kommissionen tillægges gennemførelsesbeføjelser. Kommissionen bør vedtage årlige arbejdsprogrammer, der opstiller prioriteringerne, budgetfordelingen og evalueringskriterierne for støtte til aktionerne. De behørigt begrundede undtagelsestilfælde, hvor en forøgelse af samfinansieringen er nødvendig for at give medlemsstaterne et større økonomisk råderum, således at de kan gennemføre og afslutte projekterne for beskyttelse og sikring af euroen på tilfredsstillende vis, bør udgøre en del af de årlige arbejdsprogrammer. (13)Ved denne forordning fastlægges der en finansieringsramme for Pericles IV-programmet, som skal udgøre det primære referencebeløb, jf. [henvisning opdateres om nødvendigt i overensstemmelse med den nye interinstitutionelle aftale: punkt 17 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning], for Europa-Parlamentet og Rådet under den årlige budgetprocedure. (14)Unionens finansielle interesser bør beskyttes ved hjælp af forholdsmæssigt afpassede foranstaltninger, herunder ved forebyggelse, påvisning, korrektion og undersøgelse af uregelmæssigheder og svig, tilbagesøgning af tabte, uberettiget udbetalte eller ukorrekt anvendte midler og efter omstændighederne ved anvendelse af administrative sanktioner, jf. finansforordningen, Europa-Parlamentets og Rådets forordning (EU, Euratom) nr. 883/2013, Rådets forordning (Euratom, EF) nr. 2185/96 og Rådets forordning (EU) 2017/1939. Navnlig kan Det Europæiske Kontor for Bekæmpelse af Svig (OLAF), jf. forordning (EU, Euratom) nr. 883/2013 og forordning (Euratom, EF) nr. 2185/96, foretage undersøgelser, herunder kontrol og inspektion på stedet for at fastslå, om der foreligger svig, korruption eller andre ulovlige forhold, der skader EU's finansielle interesser. Den Europæiske Anklagemyndighed kan, jf. Rådets forordning (EU) 2017/1939, efterforske og retsforfølge svig og andre ulovlige aktiviteter, der skader Unionens finansielle interesser, som fastsat i Europa-Parlamentets og Rådets direktiv (EU) 2017/1371. I henhold til finansforordningen skal personer eller enheder, som modtager EU-midler, samarbejde fuldt ud om at beskytte Unionens finansielle interesser og give Kommissionen, OLAF, EPPO og Den Europæiske Revisionsret de fornødne rettigheder og den fornødne adgang. (15)Kommissionen bør forelægge en midtvejsevalueringsrapport om gennemførelsen af Pericles IV-programmet og en endelig evalueringsrapport om opfyldelsen af dets mål for Europa-Parlamentet og Rådet. (16)Forordning (EU) nr. 331/2014 bør derfor ophæves. (17)Det er med henblik på sikre en smidig overgang uden afbrydelser mellem Pericles 2020-programmet og Pericles IV-programmet hensigtsmæssigt at tilpasse Pericles IV-programmets varighed til [henvisning til post 2020 FFR-forordningen] forordning (EU, Euratom) …/2018]. Pericles IV-programmet bør derfor anvendes fra den 1. januar 2021 — VEDTAGET DENNE FORORDNING: KAPITEL I

GENERELLE BESTEMMELSER Artikel 1

Genstand Ved denne forordning fastlægges Pericles IV-programmet, et handlingsprogram for udveksling, bistand og uddannelse med henblik på beskyttelse af euroen mod falskmøntneri ("programmet"). Der fastsættes mål for programmet, et budget for perioden 1. januar 2021 til 31. december 2027, former for EU-finansiering samt regler for ydelsen heraf. Artikel 2

Programmets mål 1.Programmet har følgende generelle mål:

at forebygge og bekæmpe falskmøntneri og svig og således øge konkurrenceevnen i Unionens økonomi og sikre de offentlige finansers holdbarhed. 2.Programmet har følgende specifikke mål: at beskytte eurosedler og -mønter mod falskmøntneri og svig ved at støtte og supplere de foranstaltninger, der træffes af medlemsstaterne, og støtte de kompetente nationale myndigheders og EU-myndigheders bestræbelser på indbyrdes og med Kommissionen at opbygge et snævert, løbende samarbejde og en udveksling af bedste praksis, der også, når det er relevant, omfatter tredjelande og internationale organisationer. Artikel 3

Budget 1.Finansieringsrammen for gennemførelsen af programmet for perioden fra den 1. januar 2021 til den 31. december 2027 er på 7 700 000 EUR (i løbende priser). 2.De årlige bevillinger godkendes af Europa-Parlamentet og Rådet inden for den flerårige finansielle ramme. 3.Det beløb, der er omhandlet i stk. 1, kan anvendes til teknisk og administrativ bistand i forbindelse med programmets gennemførelse, eksempelvis forberedelses-, overvågnings-, kontrol-, revisions- og evalueringsaktiviteter, herunder informationsteknologisystemer i virksomheder. Artikel 4

Gennemførelse og former for EU-finansiering 1.Programmet gennemføres ved direkte forvaltning i overensstemmelse med [seneste version af finansforordningen, forordning (EU, Euratom) nr. 966/2012.] 2.Programmet gennemføres af Kommissionen i samarbejde med medlemsstaterne og på grundlag af regelmæssige høringer i de forskellige faser af gennemførelsen af programmet under hensyntagen til relevante foranstaltninger truffet af andre kompetente enheder, navnlig Den Europæiske Centralbank og Europol. 3.Finansiel støtte under programmet til støtteberettigede aktioner i artikel 6 ydes i form af enten: tilskud eller offentlige kontrakter. Artikel 5

Fælles aktioner 1.Aktioner under programmet kan tilrettelægges i fællesskab af Kommissionen og andre partnere med relevant ekspertise såsom: (a)de nationale centralbanker og Den Europæiske Centralbank (ECB) (b)de nationale analysecentre og de nationale møntanalysecentre (c)Det Europæiske Tekniske og Videnskabelige Center (ETSC) og pengeudstedende organer (d)Europol, Eurojust og Interpol (e)de nationale centralkontorer for bekæmpelse af falskmøntneri, som er omhandlet i artikel 12 i den internationale konvention til bekæmpelse af falskmøntneri, undertegnet den 20. april 1929 i Genève og de andre tjenester, der er specialiseret i forebyggelse, afsløring og bekæmpelse af falskmøntneri

(f)specialiserede organer inden for reprografi- og autentifikationsteknikker, trykkere og gravører (g)andre organer end de i litra a)-f) omhandlede, som besidder en særlig sagkundskab, herunder hvor det er relevant sådanne organer i tredjelande, navnlig i tiltrædende stater og kandidatlande, og (h)private enheder, der har udviklet en veldokumenteret teknisk kompetence og specialiserede team inden for afsløring af falske pengesedler og mønter. 2.Når de støtteberettigede aktioner organiseres i fællesskab af Kommissionen og ECB, Eurojust, Europol eller Interpol, deles udgifterne hertil mellem dem. Under alle omstændigheder afholder de hver især rejse- og opholdsudgifter for deres egne gæstetalere. KAPITEL II

STØTTEBERETTIGELSE Artikel 6

Støtteberettigede aktioner 1.Programmet skal, på de vilkår, der er fastsat i det årlige arbejdsprogram, som er omhandlet i artikel 10, yde finansiel støtte til følgende aktioner: (a)udveksling og udbredelse af oplysninger, navnlig gennem tilrettelæggelse af workshops, møder og seminarer, herunder uddannelse, målrettede praktikophold og udveksling af personale mellem kompetente nationale myndigheder og andre lignende aktioner. Informationsudvekslingen skal bl.a. rettes mod: –metoder til overvågning og analyse af de økonomiske og finansielle konsekvenser af falskmøntneri –drift af databaser og varslingssystemer –anvendelse af computerstøttede værktøjer til afsløring –undersøgelses- og efterforskningsmetoder –videnskabelig bistand, herunder overvågning af nye tendenser –beskyttelsen af euroen uden for Unionen –forskningsaktioner –tilvejebringelse af særlig operationel ekspertise (b)teknisk, videnskabelig og operationel bistand, der synes nødvendig som en del af programmet, herunder navnlig: –enhver passende foranstaltning, der gør det muligt på EU-plan at opbygge pædagogiske værktøjer, såsom en håndbog om EU-lovgivningen, informationsbreve, manualer, glossarer og leksika, databaser, navnlig vedrørende videnskabelig bistand eller teknologiovervågning, eller computerstøtteapplikationer, såsom software –relevante undersøgelser af tværfaglig og transnational art, herunder forskning inden for innovative sikkerhedselementer –udvikling af tekniske støtteinstrumenter og -metoder til fremme af afsløringsaktioner på EU-plan

–støtte til fremme af samarbejdet i forbindelse med operationer, der involverer mindst to stater, når en sådan støtte ikke kan opnås under andre europæiske institutioners og organers programmer (c)indkøb af udstyr, der skal anvendes af særlige instanser inden for bekæmpelse af falskmøntneri i tredjelande med henblik på at beskytte euroen mod falskmøntneri, i overensstemmelse med artikel 10, stk. 3. 2.Der skal i programmet tages hensyn til de tværnationale og tværfaglige aspekter af bekæmpelsen af falskmøntneri gennem målrettet inddragelse af følgende grupper: (a)ansatte inden for de tjenester, der er beskæftiget med afsløring og bekæmpelse af falskmøntneri, navnlig politiet samt told- og skattemyndighederne, afhængig af opgavefordelingen på nationalt plan (b)ansatte inden for efterretningsvæsenet (c)repræsentanter for de nationale centralbanker, pengeudstedende organer, kommercielle banker og andre finansielle formidlere, navnlig hvad angår de finansielle institutioners forpligtelser (d)dommere, jurister og andre ansatte i retsvæsenet, der er specialiseret på området (e)enhver anden berørt instans eller erhvervsgruppe, såsom handels- og industrikamre og lignende strukturer, der er forbindelsesled til små og mellemstore virksomheder, detailhandlere og pengetransportvirksomheder. 3.De grupper, der er omhandlet i denne artikels stk. 2, kan omfatte deltagere fra tredjelande, hvis dette er vigtigt for opfyldelsen af målene, jf. artikel 2. KAPITEL III

TILSKUD Artikel 7

Tilskud Tilskud under programmet tildeles og forvaltes i overensstemmelse med finansforordningens afsnit VIII. For aktioner, som gennemføres via tilskud, må indkøb af udstyr ikke være den eneste komponent i tilskudsaftalen. Artikel 8

Samfinansieringssatser Samfinansieringssatsen for tilskud tildelt under programmet må ikke overstige 75 % af de støtteberettigede omkostninger. I behørigt begrundede undtagelsestilfælde, der defineres i de årlige arbejdsprogrammer, jf. artikel 10, må samfinansieringssatsen ikke overstige 90 % af de støtteberettigede omkostninger. Artikel 9

Støtteberettigede enheder De enheder, der kan opnå finansiering under programmet, er medlemsstaternes kompetente nationale myndigheder som defineret i artikel 2, litra b), i forordning (EF) nr. 1338/2001. KAPITEL IV

PROGRAMMERING, OVERVÅGNING, EVALUERING OG KONTROL Artikel 10

Arbejdsprogrammer 1.Programmet gennemføres ved hjælp af arbejdsprogrammer som omhandlet i artikel 110 i finansforordningen.

2.Hvad angår tilskud, præciseres, ud over kravene i finansforordningens artikel 108, de væsentligste udvælgelses- og tildelingskriterier og den højest mulige samfinansieringssats i arbejdsprogrammet. Artikel 11

Udøvelse af delegerede beføjelser 1.Beføjelsen til at vedtage delegerede retsakter tillægges Kommissionen på de i denne artikel fastlagte betingelser. 2.Den i artikel 12, stk. 2, omhandlede delegation af beføjelser tillægges Kommissionen fra den 1. januar 2021 indtil den 31. december 2027. 3.Den i artikel 12, stk. 2, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft. 4.Inden vedtagelsen af en delegeret retsakt hører Kommissionen sagkyndige, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning. 5.Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom. 6.En delegeret retsakt vedtaget i henhold til artikel 12, stk. 2, træder kun i kraft, hvis hverken Europa-Parlamentet eller Rådet har gjort indsigelse inden for en frist på tre måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med tre måneder på Europa-Parlamentets eller Rådets initiativ. Artikel 12

Overvågning 1.Indikatorer, som skal rapporteres vedrørende programmets udvikling hen imod opfyldelsen af det specifikke mål, jf. artikel 2, findes i bilaget til dette forslag. 2. For at sikre en effektiv vurdering af de fremskridt, der gøres med hensyn til at opfylde programmets mål, tillægges Kommissionen beføjelse til at vedtage delegerede retsakter, jf. artikel 11, med henblik på at udvikle bestemmelserne for en overvågnings- og evalueringsramme, herunder ved hjælp af ændringer af bilaget for om nødvendigt at revidere og supplere indikatorerne med henblik på evalueringen. 3.Kommissionen forelægger hvert år Europa-Parlamentet og Rådet oplysninger om resultaterne af programmet under hensyntagen til de kvantitative og kvalitative indikatorer i bilaget til dette forslag. 4.De deltagende lande og andre støttemodtagere giver Kommissionen alle nødvendige data og oplysninger til brug for overvågning og evaluering af programmet. Artikel 13

Evaluering 1.Midtvejsevalueringen af programmet foretages, når der foreligger tilstrækkelige oplysninger om programmets gennemførelse, dog senest fire år efter påbegyndelsen af programmets gennemførelse. 2.Ved afslutningen af programmets gennemførelse og senest to år efter afslutningen af den periode, der er omhandlet i artikel 1, gennemfører Kommissionen en endelig evaluering af programmet. 3.Kommissionen meddeler Europa-Parlamentet, Rådet og Den Europæiske Centralbank resultaterne af evalueringerne og sine bemærkninger hertil. KAPITEL V

AFSLUTTENDE BESTEMMELSER Artikel 14

Information, kommunikation og offentliggørelse 1.Modtagere af EU-midler anerkender EU-midlernes oprindelse og sikrer synligheden af disse (navnlig ved fremstød for aktionerne og disses resultater) gennem sammenhængende, virkningsfulde og målrettede oplysninger, som er afpasset forholdsmæssigt efter forskellige modtagergrupper, herunder medierne og offentligheden.

2.Kommissionen gennemfører informations- og kommunikationstiltag vedrørende programmet, dets aktioner og resultater. De finansielle midler, der er afsat til programmet, skal også bidrage til den institutionelle formidling af EU's politiske prioriteter, for så vidt som de vedrører målene i artikel 2. Artikel 15

Ophævelse Forordning (EU) nr. 331/2014 ophæves med virkning fra den 1. januar 2021. Artikel 16

Overgangsbestemmelser Denne forordning påvirker ikke videreførelsen eller eventuelle ændringer af de pågældende aktioner frem til deres afslutning, jf. forordning (EU) nr. 331/2014, som fortsat finder anvendelse på de pågældende aktioner, indtil de afsluttes. Artikel 17

Ikrafttræden Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. januar 2021. Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne. Udfærdiget i Bruxelles, den […]. På Europa-Parlamentets vegne På Rådets vegne Formand Formand FINANSIERINGSOVERSIGT 1.FORSLAGETS/INITIATIVETS RAMME 1.1.Forslagets/initiativets betegnelse 1.2.Berørt(e) politikområde(r) inden for ABM/ABB-strukturen 1.3.Forslagets/initiativets art 1.4.Forslagets/initiativets begrundelse 1.5.Varighed og finansielle virkninger 1.6.Påtænkt(e) forvaltningsmetode(r)

2.FORVALTNINGSFORANSTALTNINGER 2.1.Bestemmelser om kontrol og rapportering 2.2.Forvaltnings- og kontrolsystem 2.3.Foranstaltninger til forebyggelse af svig og uregelmæssigheder 3.FORSLAGETS/INITIATIVETS ANSLÅEDE FINANSIELLE VIRKNINGER 3.1.Berørt(e) udgiftspost(er) på budgettet og udgiftsområde(r) i den flerårige finansielle ramme 3.2.Anslåede virkninger for udgifterne 3.2.1.Sammenfatning af de anslåede virkninger for udgifterne 3.2.2.Anslåede virkninger for administrationsbevillingerne 3.2.3.Tredjemands bidrag til finansieringen 3.3.Anslåede virkninger for indtægterne FINANSIERINGSOVERSIGT 1.FORSLAGETS/INITIATIVETS RAMME 1.1.Forslagets/initiativets betegnelse Forslag til EUROPA-PARLAMENTETS OG RÅDETS FORORDNING om Pericles-programmet til fremme af aktiviteter til beskyttelse af euroen mod falskmøntneri 1,2.Berørt(e) politikområde(r) Sikkerhed; Uddybning af ØMU'en: beskyttelse af euroen mod falskmøntneri 1,3.Forslagets/initiativets art ◻ Forslaget/initiativet vedrører en ny foranstaltning ◻ Forslaget/initiativet vedrører en ny foranstaltning som opfølgning på et pilotprojekt/en forberedende foranstaltning

X Forslaget/initiativet vedrører en forlængelse af en eksisterende foranstaltning ◻ Forslaget/initiativet vedrører en omlægning af en foranstaltning til en ny foranstaltning 1,4.Forslagets/initiativets begrundelse 1.4.1.Behov, der skal opfyldes på kort eller lang sigt I henhold til traktaten fastsætter Europa-Parlamentet og Rådet de foranstaltninger, der er nødvendige for anvendelsen af euroen som fælles valuta (artikel 133 i TEUF). Disse foranstaltninger omfatter bl.a. beskyttelse af euroen mod falskmøntneri. I henhold til denne artikel henhører beskyttelsen af euroen som fælles valuta under EU. Samtidig udsteder de nationale myndigheder eurosedler og -mønter i overensstemmelse med artikel 128 TEUF. Medlemsstaterne har vedtaget national lovgivning og indført interne regler til dens beskyttelse. 1.4.2.Merværdien ved en indsats fra EU's side (f.eks. koordineringsfordele, retssikkerhed, større effektivitet eller komplementaritet). Ved "merværdien ved en indsats fra EU's side" forstås her merværdien af EU's intervention i forhold til den værdi, som medlemsstaterne ville have skabt enkeltvis. Begrundelse for handling på EU-plan (forudgående) Beskyttelsen af Europas fælles valuta som et offentligt gode har en klart tværnational dimension, og eurobeskyttelse rækker derfor ud over de enkelte medlemsstaters interesser og ansvar. Da euroen cirkulerer på tværs af grænserne og den internationale organiserede kriminelle aktivitet inden for euro-falskmøntneri (fremstilling og distribution) er særdeles omfattende, skal de nationale regelsæt suppleres for at sikre et ensartet nationalt og internationalt samarbejde og imødegå eventuelle nye tværnationale trusler. Forventet merværdi på EU-plan (efterfølgende) Programmet vil befordre det tværnationale og grænseoverskridende samarbejde såvel inden for EU som internationalt og sikret en global beskyttelse af euroen mod falskmøntneri og vil særlig være rettet mod håndteringen af specifikke nye trusler (såsom det dybe/mørke net) og den (krævende) forbindelse med visse lande (eksempelvis Kina), eftersom det er vanskeligt for enkelte medlemsstater effektivt at tackle disse trusler på egen hånd. Initiativer som etablering af en dialog med de kinesiske instanser inden for bekæmpelse af falskmøntneri og støtte til eurobeskyttelsesaktiviteter i Latinamerika ville ikke være mulige uden programmet. Forskning inden for innovative sikkerhedselementer for andengenerationseuromønter falder også ind under det tværnationale område. 1.4.3.Erfaringer fra lignende foranstaltninger Pericles-programmet er blevet evalueret ved tre lejligheder, i 2004, 2011 og 2017. Evalueringerne viste, at programmets mål er blevet opfyldt, og at støttemodtagerne var af den opfattelse, at programmet skal videreføres. I særdeleshed konkluderes det i midtvejsevalueringen af Pericles 2020-programmet i 2017, at alle resultater peger i retning af en entydigt positiv generel vurdering af dets merværdi for EU, sammenhæng, relevans, virkningsfuldhed, holdbarhed og effektivitet. Erfaringerne fra det tidligere program er følgende: Der er behov for at tilskynde til en højere grad af deltagelse fra kompetente nationale myndigheder: det bør overvejes at etablere kontakter med nationale beslutningstagere for at sikre, at de muligheder, som programmet tilbyder, forstås fuldt ud. Muligheden for at indgive ansøgninger og anden relevant dokumentation online bør undersøges. Ved hjælp af et årligt strategipapir, som identificerer såvel nye som tilbagevendende trusler, vil programmet fortsat skulle kunne reagere på disse trusler og prioriteter på en fleksibel og effektiv måde. 1.4.4.Sammenhæng med andre relevante instrumenter og eventuel synergivirkning Pericles 2020-programmets særlige tværnationale og tværfaglige tilgang og fokus på opbygning af kapacitet til beskyttelse af euroen gør det enestående blandt programmer på EU-plan. To af Kommissionens programmer kan anses som komplementære. GD HOME's politiinstrumentet under Fonden for Intern Sikkerhed (ISF — Politi) omfatter forebyggelse og bekæmpelse af kriminalitet generelt, men indeholder kun (indirekte) tiltag til forebyggelse og bekæmpelse af euro-(eller valuta-)falskmøntneri, i det omfang dette er knyttet til andre typer af kriminalitet, som prioriteres af instrument (dvs. terrorisme, organiseret kriminalitet, cyberkriminalitet og miljøkriminalitet). Desuden har der under GD NEAR's instrumentet for teknisk bistand og informationsudveksling (TAIEX) været ydet støtte til aktiviteter knyttet til euro-falskmøntneri, men disse aktiviteter har et andet omfanget og er af en anden art og varighed sammenlignet med Pericles 2020-aktioner og skal ofte støtte tiltrædelsesforhandlinger. Flere myndigheder i medlemsstater og tredjelande har bekræftet denne faktiske komplementaritet. 1,5.Varighed og finansielle virkninger X Forslag/initiativ af begrænset varighed

–X Forslag/initiativ gældende fra 1.1.2021 til 31.12.2027 –X Finansielle virkninger fra 2021 til 2030. 1,6.Påtænkt(e) forvaltningsmetode(r) X Direkte forvaltning ved Kommissionen –X i dens tjenestegrene, herunder ved dens personale i EU's delegationer –◻ i gennemførelsesorganer. –Hvis der angives flere forvaltningsmetoder, gives der en nærmere forklaring i afsnittet "Bemærkninger". Bemærkninger 2.FORVALTNINGSFORANSTALTNINGER 2.1.Bestemmelser om kontrol og rapportering Angiv hyppighed og betingelser Se forslagets artikel 12 og 13, i henhold til hvilke: oplysninger om resultater, herunder om sammenhæng og komplementaritet med andre EU-programmer, forelægges for Europa-Parlamentet og Rådet hvert år der planlægges en vurdering af gennemførelsen af programmets mål (senest den 31. december 2024) desuden udarbejdes der inden udgangen af 2027 en endelig rapport til budgetmyndigheden om, hvordan programmets målsætninger er blevet opfyldt. 2,2.Forvaltnings- og kontrolsystem(er) 2.2.1.Begrundelse for den/de påtænkte forvaltningsmetode(r), finansieringsmekanisme(r), betalingsvilkår og kontrolstrategi Forvaltningsmetode Programmet gennemføres af Kommissionen ved direkte forvaltning. Dette sikrer, at GD ECFIN er ansvarligt for både den direkte forvaltning af programmet samt udformningen og gennemførelsen af EU's politik og lovgivning med henblik på beskyttelse af euroen, herunder forebyggelse, håndhævelse og samarbejde, og giver mulighed for en optimal synergieffekt. Dette sikrer, at programmets mål rent faktisk nås, eftersom lovgivning og politik knyttes sammen med gennemførelsen af programmet. Kommissionens deltagelse i næsten alle aktioner støtter udarbejdelsen og fremlæggelsen af EU's lovgivning og politik.

Finansieringsmekanisme(r) Finansiel støtte under programmet til støtteberettigede aktioner ydes i form af enten: a) tilskud ("aktioner gennemført af kompetente nationale myndigheder") eller b) offentlige kontrakter ("direkte aktioner") Kommissionen/GD ECFIN anvender direkte aktioner som supplement til tilskudsaktionerne for at dække det størst mulige antal nye trusler og prioriteter. Samfinansieringssatsen for tilskud tildelt under programmet kan ikke overstige 75 % af de støtteberettigede omkostninger. I behørigt begrundede undtagelsestilfælde, der defineres i de årlige arbejdsprogrammer, kan samfinansieringssatsen ikke overstige 90 % af de støtteberettigede omkostninger. Disse begrundede tilfælde præciseres i de årlige arbejdsprogrammer og opdateres på årsbasis. Finansieringsformerne og gennemførelsesmetoderne i henhold til denne forordning vælges ud fra den mulighed, som de giver for at nå de specifikke mål med foranstaltningerne og levere resultater, bl.a. under hensyn til kontrolomkostningerne, den administrative byrde og den forventede risiko for manglende overholdelse. For tilskud omfatter dette overvejelser om anvendelse af faste beløb, faste satser og enhedsomkostninger. Det årlige arbejdsprogram vil indeholde en fordeling på årsbasis af budgetbevillingen mellem tilskud og offentlige kontrakter med mulighed for en fleksibilitet på 20 % afhængigt af efterspørgslen efter tilskud og behovet for Kommissionens aktioner med hensyn til offentlige kontrakter. Kumulerede ændringer af de beløb, der er tildelt de specifikke aktioner, som er omfattet af det årlige arbejdsprogram, og som ikke overstiger 20 % af det samlede årlige budget, anses ikke for en væsentlig ændring, jf. artikel 94, stk. 4, i delegeret forordning (EU) nr. 1268/2012, forudsat at de ikke i betydelig grad påvirker arbejdsprogrammets karakter og målsætninger. Betalingsmetoder Kommissionen foretager følgende betalinger til modtageren: - én forfinansieringsbetaling - én betaling af restbeløbet, på grundlag af en anmodning om betaling heraf. Formålet med forfinansieringen er at give modtageren et kontantbeløb at råde over. Forfinansieringen tilhører Unionen, indtil den modregnes i betalingen af restbeløbet. Ved betaling af restbeløbet godtgøres eller dækkes den resterende del af de støtteberettigede omkostninger, som modtageren har afholdt i forbindelse med gennemførelsen af aktionen.

Kontrolstrategi Kontrolprocedurerne for begge programafsnit (tilskud og offentlige kontrakter) er i overensstemmelse med finansforordningen. Forudgående kontrol (forpligtelser og betalinger) Kommissionen har valgt et finansielt kredsløb, som er delvis decentraliseret, hvor den finansielle initiering og kontrol foretages af den centrale finansenhed, og den driftsmæssige initiering og kontrol og den endelige godkendelse er placeret i driftsenheder. Alle sager kontrolleres af mindst 4 medarbejdere (heraf 2 i budgetenheden med ansvar for henholdsvis finansiel initiering og finansiel kontrol og 2 i den udgiftsansvarlige enhed for så vidt angår den driftsmæssige initiering og kontrol), før de godkendes af den anvisningsberettigede ved subdelegation. De enkelte kontorchefer er blevet bemyndiget ved subdelegation af generaldirektøren, og er således ansvarlige for gennemførelsen af deres del af programmet. - Forudgående kontrol foretages af den ansvarlige for den finansielle kontrol og den ansvarlige for den driftsmæssige kontrol ved hver transaktion, som kræver godkendelse af den anvisningsberettigede ved subdelegation. - De følsomme variabler kontrolleres på baggrund af resultaterne af den risikovurdering, der er blevet udført i forbindelse med udarbejdelsen af rapporten om regnskabsføringens kvalitet (f.eks. LE og BA, det generelle bogholderi, budgetposter, beløb og beregninger osv.). I alle Pericles-sager vedrørende udbud er en ECFIN-repræsentant til stede på dagen for aktionen for at føre tilsyn med, om midlerne anvendes korrekt (f.eks. konferencer og kursusforløb). Tilskud - I tilskudsaftalen, som underskrives af modtagerne, fastlægges betingelserne for finansieringen og de aktiviteter, som er omfattet af tilskud, herunder et afsnit om kontrolmetoder. - I de fleste Pericles-sager vedrørende tilskud er en ECFIN-repræsentant til stede på dagen for aktionen for at bidrage til arrangementet (f.eks.: som speakere eller trænere) og sikre sig, at aktionen gennemføres korrekt (f.eks. konferencer og kursusforløb).

Offentlige kontrakter - Der udarbejdes detaljerede programbetingelser, som udgør grundlaget for den enkelte kontrakt. I alle aftaler, som indgås mellem ECFIN og den eksterne part, påregnes der indført foranstaltninger til bekæmpelse af svig. - ECFIN kontrollerer alle leverancer og fører tilsyn med alle aktiviteter og tjenester, som udføres af rammekontrahenten. I overensstemmelse med forslagets betragtning 14 påregnes der desuden foranstaltninger på modtagerniveau (bilag stilles til rådighed for Kommissionen). Der kan foretages revision i kontraktens eller ordningens løbetid og i en periode på fem år efter den sidste betaling, som i givet fald kan føre til, at Kommissionen træffer en afgørelse om inddrivelse. Adgangsrettighederne for ansatte i Kommissionen samt bemyndigede personer udefra er fastlagt, og Revisionsretten samt OLAF skal nyde de samme rettigheder. De etablerede kontrolforanstaltninger gør det muligt for ECFIN at opnå tilstrækkelig sikkerhed for kvaliteten og den formelle rigtighed af udgifterne og mindske risikoen for manglende overholdelse. De ovennævnte kontroller reducerer de mulige risici til omtrent nul og når 100 % af støttemodtagerne. Programkontrolstrategien anses for effektivt at kunne begrænse risikoen for manglende overholdelse og er passende i forhold til risikoen, givet at der er tale om et lille budget. 2.2.2.Oplysninger om de udpegede risici og det/de interne kontrolsystem(er), der etableres for at afbøde dem Risikoniveauet anses for lavt i forbindelse med tilskudsaftaler, eftersom støttemodtagerne i 90 % af tilfældene er offentlige eller retshåndhævende myndigheder i medlemsstaterne. For kontrakter, som tildeles på grundlag af udbudsprocedurer er risiciene indskrænket, eftersom en væsentlig del af udgiften er dækket juridisk og finansielt af en rammekontrakt, som indgås for ét år med mulighed for forlængelse tre gange. I overensstemmelse med Kommissionens krav foretages der hvert år en risikovurdering. En væsentlig risiko i tilskudssager er modtagerens lempelige fortolkning af betingelserne for tilskud for så vidt angår støtteberettigelsen af omkostninger, som opstår i forbindelse med aktionens gennemførelse. For at afbøde denne risiko er finansielle retningslinjer for ansøgere vedhæftet indkaldelsen af forslag. Udgifter opgivet af modtageren, som falder uden for tilskudsaftalens anvendelsesområde. Utilstrækkeligt dokumenterede personaleomkostninger. 2.2.3.Vurdering af og begrundelse for kontrolforanstaltningernes omkostningseffektivitet (forholdet mellem kontrolomkostningerne og værdien af de forvaltede midler) samt vurdering af den forventede risiko for fejl (ved betaling og ved afslutning) Omkostningerne til gennemførelse af kontrolstrategien udgør 1,15 % af budgettet. Dette skøn er baseret på de allerede eksisterende kontrolforanstaltninger i Pericles 2020-programmet. Den samlede omkostningseffektivitet af kontroller vedrørende udgifter i forbindelse med Pericles-programmet måles ved forholdet mellem de samlede kontrolomkostninger og betalingerne. Selv om kontrolomkostningernes andel er over gennemsnittet, bør gennemførelsen anses for tilstrækkeligt virkningsfuld og omkostningseffektiv. Kontrolomkostningernes høje andel kan forklares ved følgende:

Den ansvarlige enhed er også en aktiv forretningsenhed, hvis aktiviteter er snævert forbundet med gennemførelsen af Pericles-aktionerne, der gennemføres af medlemsstaterne og kompetente nationale myndigheder. Dette sker dels gennem drøftelser og koordinering i medlemsstaternes ekspertgruppe, dels gennem deltagelse i alle arrangementer/workshopper/kursusforløb tilrettelagt af modtagerne. Foreløbige drøftelser sikrer den høje kvalitet af det output, der skal anvendes i forbindelse med enhedens arbejde. ECFIN-ansattes deltagelse i alle arrangementer er først og fremmest knyttet til dets aktiviteter som forretningsenhed (mødeledelse og formandskab, afholdelse af præsentationer, ledelse af workshopper, deltagelse i udarbejdelse af konklusioner og efterfølgende anvendelse af output) og giver samtidig mulighed for på lokaliteten at overvåge og evaluere kvaliteten af alle gennemførte aktioner (maksimalt 15 % af den tid, der tilbringes på lokaliteten). I samme forbindelse modtager ECFIN ofte ansatte, som deltager udvekslinger under Pericles-programmet. Til disse opgaver, hvoraf de fleste er politikrelaterede, medgår en væsentlig del af enhedens tid. Pericles-programmet har et forholdsvis lille budget, hvor gennemførelsen og kontrollen ikke står i forhold til de relativt beskedne tilskud, og netop på grund af det lille budget kan programmet heller ikke realisere stordriftsfordele. Programmet gennemføres via en indkaldelse af forslag med to frister, hvorfor der hvert år er to tildelingsprocedurer. Målet for den tilbageværende fejlprocent er under 2 % af betalingerne. 2,3.Foranstaltninger til forebyggelse af svig og uregelmæssigheder Angiv eksisterende eller påtænkte forebyggelses- og beskyttelsesforanstaltninger, f.eks. fra strategien til bekæmpelse af svig. Se beslutningens betragtning 14. Unionens finansielle interesser bør beskyttes ved hjælp af forholdsmæssigt afpassede foranstaltninger, herunder ved forebyggelse, påvisning, korrektion og undersøgelse af uregelmæssigheder og svig, tilbagesøgning af tabte, uberettiget udbetalte eller ukorrekt anvendte midler og efter omstændighederne ved anvendelse af administrative sanktioner, jf. finansforordningen, Europa-Parlamentets og Rådets forordning (EU, Euratom) nr. 883/2013, Rådets forordning (Euratom, EF) nr. 2185/96 og Rådets forordning (EU) 2017/1939. Navnlig kan Det Europæiske Kontor for Bekæmpelse af Svig (OLAF), jf. forordning (EU, Euratom) nr. 883/2013 og forordning (Euratom, EF) nr. 2185/96, foretage undersøgelser, herunder kontrol og inspektion på stedet for at fastslå, om der foreligger svig, korruption eller andre ulovlige forhold, der skader EU's finansielle interesser. Den Europæiske Anklagemyndighed kan, jf. Rådets forordning (EU) 2017/1939, efterforske og retsforfølge svig og andre ulovlige aktiviteter, der skader Unionens finansielle interesser, som fastsat i Europa-Parlamentets og Rådets direktiv (EU) 2017/1371. I henhold til finansforordningen skal personer eller enheder, som modtager EU-midler, samarbejde fuldt ud om at beskytte Unionens finansielle interesser og give Kommissionen, OLAF og Den Europæiske Revisionsret de fornødne rettigheder og den fornødne adgang. 3.FORSLAGETS/INITIATIVETS ANSLÅEDE FINANSIELLE VIRKNINGER 3.1.Udgiftsområde(r) i den flerårige finansielle ramme og foreslået(ede) udgiftspost(er) på budgettet Udgiftsområde i den flerårige finansielle ramme Budgetpost Udgiftens

art Bidrag Nummer 06 02

Udgiftsområde 2. Samhørighed og værdier OB/IOB fra EFTA-lande fra kandidatlande fra tredjelande iht. finansforordningens artikel 21, stk. 2, litra b) [XX.YY.YY.YY] OB NEJ NEJ NEJ NEJ 3,2.Anslåede virkninger for udgifterne 3.2.1.Sammenfatning af de anslåede virkninger for udgifterne i mio. EUR (tre decimaler) Udgiftsområde i den flerårige finansielle

ramme 2 Nummer 06.02 Udgiftsområde 2. — Samhørighed og værdier 2021 2022 2023 2024 2025 2026 2027 2028-2030 I ALT Aktionsbevillinger Forpligtelser (1) 1,037 1,057 1,078 0,950 1,122 1,144 1,012 0 7,400 Betalinger (2) 0,256 0,767 0,951 0,843 1,015 1,032 0,895 1,641 7,400 Administrationsbevillinger finansieret over bevillingsrammen for programmet Forpligtelser = betalinger (3) 0,150 0,150 0.300



Bevillinger finansieret over bevillingsrammen for programmet I ALT Forpligtelser = 1 + 3 1,037 1,057 1,078 1,100 1,122 1,144 1,162 0 7,700 Betalinger = 2 + 3 0,256 0,767 0,951 0,993 1,015 1,032 1,045 1,641 7,700







Udgiftsområde i den flerårige finansielle

ramme 7 "Administration"

i mio. EUR (tre decimaler) 2021 2022 2023 2024 2025 2026 2027 I ALT Menneskelige ressourcer 0,272 0,272 0,272 0,272 0,272 0,272 0,272 1,904 Andre administrationsudgifter 0,015 0,015 0,015 0,015 0,015 0,015 0,015 0,105 Bevillinger I ALT under UDGIFTSOMRÅDE 7

i den flerårige finansielle ramme (Forpligtelser i alt = betalinger i alt) 0,287 0,287 0,287 0,287 0,287 0,287 0,287 2,009 i mio. EUR (tre decimaler) 2021 2022 2023 2024 2025 2026 2027 2028-2030 I ALT Bevillinger I ALT

under samtlige UDGIFTSOMRÅDER

i den flerårige finansielle ramme Forpligtelser 1,324 1,344 1,365 1,387 1,409 1,431 1,449 9,709 Betalinger 0,543 1,054 1,238 1,280 1,302 1,319 1,332 1,641 9,709 3.2.2.Anslåede virkninger for administrationsbevillingerne 3.2.2.1.Resumé –◻ Forslaget/initiativet medfører ikke anvendelse af administrationsbevillinger –X Forslaget/initiativet medfører anvendelse af administrationsbevillinger som anført herunder: i mio. EUR (tre decimaler)



2021



2022



2023



2024



2025



2026



2027 I ALT UDGIFTSOMRÅDE 7

i den flerårige finansielle ramme Menneskelige ressourcer 0,272 0,272 0,272 0,272 0,272 0,272 0,272 1,904 Andre administrationsudgifter 0,015 0,015 0,015 0,015 0,015 0,015 0,015 0,405 Subtotal UDGIFTSOMRÅDE 7i den flerårige finansielle ramme 0,287 0,287 0,287 0,287 0,287 0,287 0,287 2,009 Uden for UDGIFTSOMRÅDE 7

i den flerårige finansielle ramme Menneskelige ressourcer Andre udgifter

af administrativ art Subtotal

uden for UDGIFTSOMRÅDE 7

i den flerårige finansielle ramme I ALT 0,287 0,287 0,287 0,287 0,287 0,287 0,287 2,009 Bevillingerne til menneskelige ressourcer og andre administrationsudgifter vil blive dækket ved hjælp af de bevillinger, der i forvejen er afsat til generaldirektoratets forvaltning af aktionen, og/eller ved intern omfordeling i generaldirektoratet, eventuelt suppleret med yderligere bevillinger, som tildeles det ansvarlige generaldirektorat i forbindelse med den årlige tildelingsprocedure under hensyntagen til de budgetmæssige begrænsninger. 3.2.2.2.Anslået behov for menneskelige ressourcer –◻ Forslaget/initiativet medfører ikke anvendelse af menneskelige ressourcer

–X Forslaget/initiativet medfører anvendelse af menneskelige ressourcer som anført herunder: Overslag angives i årsværk



2021



2022



2023



2024



2025



2026



2027 • Stillinger i stillingsfortegnelsen (tjenestemænd og midlertidigt ansatte) XX 01 01 01 (i hovedsædet og i Kommissionens repræsentationskontorer) 1,9 1,9 1,9 1,9 1,9 1,9 1,9 XX 01 01 02 (i delegationer) XX 01 05 01 (indirekte forskning) 10 01 05 01 (direkte forskning) • Eksternt personale (i årsværk) XX 01 02 01 (KA, UNE, V under den samlede bevillingsramme) XX 01 02 02 (KA, LA, UNE, V og JMD i delegationerne) XX 01 04 yy - i hovedsædet - i delegationer XX 01 05 02 (KA, UNE, V — indirekte forskning) 10 01 05 02 (KA, UNE, V — direkte forskning) Andre budgetposter (skal angives) I ALT 1,9 1,9 1,9 1,9 1,9 1,9 1,9 XX angiver det berørte politikområde eller budgetafsnit. Personalebehovet vil blive dækket ved hjælp af det personale, som generaldirektoratet allerede har afsat til aktionen, og/eller interne rokader i generaldirektoratet, eventuelt suppleret med yderligere bevillinger, som tildeles det ansvarlige generaldirektorat i forbindelse med den årlige tildelingsprocedure under hensyntagen til de budgetmæssige begrænsninger. Opgavebeskrivelse: Tjenestemænd og midlertidigt ansatte 1,9 (0,95 AD, 0.95 AST) Eksternt personale 3.2.3.Tredjemands bidrag til finansieringen –X Forslaget/initiativet indeholder ikke bestemmelser om samfinansiering med tredjemand. –Forslaget/initiativet indeholder bestemmelser om samfinansiering, jf. følgende overslag: Bevillinger i mio. EUR (tre decimaler) År

n År

n + 1 År

n + 2 År

n + 3 Der indsættes flere år, hvis virkningerne varer længere (jf. punkt 1.6) I alt Angiv organ, som deltager i samfinansieringen Samfinansierede bevillinger I ALT 3,3.Anslåede virkninger for indtægterne –X Forslaget/initiativet har ingen finansielle virkninger for indtægterne –◻ Forslaget/initiativet har følgende finansielle virkninger: for egne indtægter for diverse indtægter i mio. EUR (tre decimaler) Indtægtspost på budgettet Bevillinger til rådighed i indeværende regnskabsår Forslagets/initiativets virkninger År

n År

n + +1 År

n + +2 År

n + 3 Der indsættes flere år, hvis virkningerne varer længere (jf. punkt 1.6) Artikel …………. For diverse indtægter, der er formålsbestemte, angives det, hvilke af budgettets udgiftsposter der påvirkes.